Държавен вестник, бр. 91, 2012 г., стр. 25

БРОЙ  91	
Д Ъ Р Ж А В Е Н  В Е С Т Н И К 	
СТР.  25  
д) издаване на заповеди за съгласуване на 
дейностите между органите на АПИ, съот­
ветно НКСИП и/или общините, дружествата, 
поддържащи републиканските и/или общин­
ските пътища, Главна дирекция „Национална 
полиция“ и Главна дирекция „Пожарна без­
опасност и защита на населението“ (ПБЗН) 
при Министерството на вътрешните работи 
(МВР) относно организацията на движението 
и контрола през зимния период;
е) определяне на последователността на 
провеждане на снегозащитните мероприятия 
в зависимост от категорията на пътните учас­
тъци съгласно табл. 3 на приложение № 3;
ж) определяне на нивата на зимно под­
държане на републиканските и общинските 
пътища;
2. снегозащита на пътищата чрез изграж­
дане и поставяне на снегозащитни устрой­
ства – постоянни (крайпътни зелени пояси, 
земни диги и др.) и временни (огради от 
преносими инвентарни щитове) устройства, 
както и окосяване на тревни площи, изсичане 
на храсти, отстраняване на материали и други 
предмети в обхвата на пътя, които водят до 
образуване на снегонавявания;
3. снегопочистване (патрулно и периодично) 
на пътищата до постигане на съответните сте­
пени и ниво на зимно поддържане, разчистване 
на снежни валове, преспи и снегонавявания 
и отстраняване на уплътнени снежно-ледени 
пластове;
4. обезопасяване на пътищата срещу хлъз­
гане: разпръскване на минерални материали 
и химични вещества.
Чл. 12. (1) Дейностите за зимно поддържа­
не на пътищата се извършват в съответствие 
с плановете за зимно поддържане, пред­
варително изготвени от лицата по чл. 3, и 
оперативните планове за зимно поддържане, 
разработени от изпълнителите, на които това 
е възложено с договорите за поддържане на 
републиканските и/или общинските пътища. 
Оперативните планове за зимно поддържане 
се одобряват от лицата по чл. 3.
(2) Планът за зимно поддържане съдържа:
1. необходимите данни за дружествата из­
пълнители, сключили договор със съответното 
областно пътно управление или община, за 
осъществяване на зимното поддържане на 
пътищата;
2. точното наименование и местоположе­
ние на участъците от пътя, за които отговаря 
всяко дружество изпълнител;
3. нивата на зимно поддържане на отделни 
участъци от пътя;
4. участъците с най-голяма вероятност от 
снегонавяване;
5. местата за поставяне на временни сне­
гозащитни устройства (предпазни огради от 
преносими инвентарни щитове);
6. график за извършване на прегледи за 
състоянието на пътните участъци и на от­
воднителните съоръжения – пътни окопи, 
отводнителни улеи, мостове и водостоци; 
прегледите се извършват съвместно от пред­
ставители на лицата по чл. 3, на звената 
„Пътна полиция“ към Столичната дирекция 
на вътрешните работи (СДВР) и областните 
дирекции (ОД) на МВР и на изпълнителя, 
като с тях се набелязват конкретни мерки и 
срокове за извършване на почистването и на 
необходимите ремонтни работи;
7. график на техническите прегледи на 
машините и съоръженията, с които изпълни­
телят ще осъществява снегопочистването и 
обезопасяването срещу хлъзгане на пътните 
участъци; на прегледите присъстват предста­
вители на лицата по чл. 3, на звената „Пътна 
полиция“ към СДВР и ОД на МВР, на ОД 
ПБЗН и на изпълнителя и се дава експертна 
оценка за годността и оптималния състав на 
предлаганата от изпълнителя механизация;
8. средства за заплащане на извършените 
от изпълнителя дейности за зимното поддър­
жане съгласно утвърдена от лицата по чл. 3 
методика;
9. схеми за снегопочистване на платното 
за движение;
10. схеми за разчистване на снежни валове 
върху банкети и разчиствания от снегонавя­
вания и уплътнени снежни пластове;
11. подходящи технологии за обезопася­
ване на пътните участъци срещу хлъзгане, 
използвани материали, машини и съоръжения, 
разходни норми и организация на работа;
12. дежурства и информационно осигуря­
ване, съобразени със системата за информа­
ционно осигуряване;
13. оперативен план за действие при утеж­
нени зимни условия; разработва се от съответ­
ното областно пътно управление или община 
съвместно с дружествата изпълнители, на 
които с договор е възложено зимното под­
държане, с органите на пътната полиция и с 
областните дирекции ПБЗН при МВР;
14. план за действие при обилни снегова­
лежи.
(3) Оперативните планове за зимно поддър­
жане се разработват за всеки пътен участък 
въз основа на плана за зимно поддържане, 
изготвен от съответното областно пътно уп­
равление или община, и се съгласуват с тях.
Чл. 13. (1) Снегозащитата включва дей­
ности, свързани с предпазване на пътищата от 
образуване на снегонавявания върху пътното 
платно при снежни виелици.
(2) За републиканските пътища снегозащит­
ните дейности се извършват в зависимост от 
нивата на зимно поддържане, изискванията 
към експлоатационното състояние на платното 
за движение и срока за изпълнение съгласно 
табл. 1 на приложение № 3.